section_heading: Životopis
paragraph_text: Od 1775. obnašao je dužnost vezira i namjesnika ejaleta Saide. Namjesnikom i seraskerom u Siriji i Egiptu je od 1798. godine. 1799. se s uspjehom borio protiv Napoleona kod Akke. Premda su mještani i albanski vojnici fanatično branili grad, odupirući se mjesec i pol dana francuskim postrojbama, ne bi uspjeli navući Napoleona na prvi veliki vojni neuspjeh da mu veliku pomoć nije pružilo britansko brodovlje koje je blokiralo luku i onemogućilo dostavu zaliha Napoleonovim snagama, zbog čega su se morale povući.